**Ministru kabineta noteikumu „Grozījumi Ministru kabineta 2009.gada 13.janvāra noteikumos Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Starptautiskās palīdzības likuma 12.panta trešo daļu Ministru kabinets nosaka kārtību, kādā civilo ekspertu nosūta dalībai starptautiskajā misijā, civilā eksperta dalības nosacījumus, kā arī finansēšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 25.marta sēdē tika pieņemts zināšanai ārlietu ministra iesniegtais informatīvais ziņojums „Par Latvijas civilo ekspertu dalību Eiropas Drošības un sadarbības organizācijas speciālajā novērošanas misijā Ukrainā”, kā arī tika konceptuāli atbalstīta līdz 10 civilo ekspertu nosūtīšana dalībai Eiropas Drošības un sadarbības organizācijas (turpmāk - EDSO) speciālajā novērošanas misijā Ukrainā, nosakot, ka civilo ekspertu nosūtošajai ministrijai saskaņā ar Starptautiskās palīdzības likuma 12.panta otrajā daļā noteikto ir jāiesniedz Ministru kabinetā rīkojuma projekts par attiecīgo civilo ekspertu nosūtīšanu minētajā EDSO misijā (Prot.Nr.18, 36.§).  Kārtību, kādā civilos ekspertus nosūta dalībai starptautiskajā misijā, nosaka Ministru kabineta 2009.gada 13.janvāra noteikumi Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” (turpmāk – noteikumi Nr.35). Izvērtējot noteikumos Nr.35 ietvertos nosacījumus, Ārlietu ministrija secināja, ka esošais noteikumu Nr.35 regulējums ir pretrunīgs un dažādi interpretējams. Šāds secinājums ir balstīts uz šādiem apsvērumiem:  1) noteikumu Nr.35 15., 16. un 17.punkts uzskaita izdevumus, kādi sedzami civilajam ekspertam, tam piedaloties starptautiskajā misijā. Noteikumu Nr.35 17.3.punkts nosaka, ka Ārlietu ministrija sedz minētos izdevumus, ja saskaņā ar starptautiskās misijas finansēšanas nosacījumiem šo izdevumu vai to daļas segšana ir Latvijas Republikas kompetencē. Savukārt noteikumu Nr.35 10.punkts nosaka, ka tiesiskās attiecības starp civilo ekspertu un Ārlietu ministriju nosaka uzņēmuma līgums, kas nevar ierobežot eksperta tiesības, kas tam piešķirtas saskaņā ar šiem noteikumiem. Līdz ar to noteikumu Nr.35 tiesiskais regulējums ir pretrunīgs, jo 17.3.punkts paredz kompensēt tikai tos izdevumus, kas ir Latvijas Republikas pienākums saskaņā ar starptautiskās misijas finansēšanas noteikumiem, bet 10.punkts nosaka pienākumu atlīdzināt visus noteikumu Nr.35 15., 16. un 17.punktā paredzētos izdevumus, jo civilajam ekspertam ir tiesības uz šo izdevumu segšanu.  EDSO speciālās novērošanas misijas Ukrainā finansēšanas nosacījumi paredz, ka EDSO sedz civilā eksperta transporta (aviobiļetes) izdevumus, kā arī nosaka ikdienas pabalstu (*Board and Lodging Allowance*) 125 euro apmērā, kas ir paredzēts civilā eksperta ēdināšanas un uzturēšanās izdevumu segšanai. EDSO misijas finansēšanas nosacījumi neuzliek Latvijas Republikai pienākumu segt jebkādus citus izdevumus, kas saistīti ar civilā eksperta dalību šajā misijā. Ievērojot noteikumu Nr.35 17.3.punktu Ārlietu ministrijai nebūtu jāsedz nekādi Latvijas nosūtīto civilo ekspertu izdevumi EDSO speciālajā novērošanas misijā Ukrainā, taču noteikumu Nr.35 10.punkts, nosakot, ka līgums starp Ārlietu ministriju un civilo ekspertu nevar ierobežot civilā eksperta noteikumos Nr.35 noteiktās tiesības, rada objektīvu neskaidrību, vai šajā gadījumā Ārlietu ministrijai būtu jāsedz kādi citi civilā eksperta izdevumi, lai nodrošinātu viņa dalību EDSO misijā.  2) noteikumu Nr.35 15.punkts nosaka, ka civilais eksperts, piedaloties starptautiskajā misijā, saņem piemaksu, kuras apmēru nosaka saskaņā ar noteikumu Nr.35 1.pielikumu. No noteikumos Nr.35 ietvertā regulējuma nav izprotams, vai ir paredzēta un, ja ir, tad kādā apmērā nosakāma pamatsumma, pie kuras tiek pievienota piemaksa. Tas rada jautājumu par mērķi, kādam šī piemaksa ir paredzēta, t.i., vai tā ir paredzēta kā papildus darba samaksas daļa vai arī tai ir kompensācijas raksturs. Saskaņā ar noteikumu Nr.35 anotācijā minēto piemaksas apmēri tika noteikti, vadoties pēc Ārlietu ministrijas 2008.gada 15.februāra rīkojuma Nr.57, kas izdots saskaņā ar 2003.gada 23.decembra Ministru kabineta noteikumiem Nr. 764 „Pabalstu un kompensāciju izmaksas noteikumi diplomātiskajā un konsulārajā dienestā” (šie noteikumi zaudējuši spēku). No minētā var secināt, ka piemaksas civilajam ekspertam raksturs ir analoģisks pabalstiem, kas tiek maksāti diplomātiskā un konsulārā dienesta amatpersonām (darbiniekiem), kuras veic dienestu ārvalstīs. Saskaņā ar Valsts un pašvaldību institūciju amatpersonu un darbinieku atlīdzības likuma 3.panta pirmo daļu pabalsti tiek uzskatīti par daļu no sociālajām garantijām, un šie pabalsti atbilstoši likuma „Par iedzīvotāju ienākuma nodokli” 9.pantam netiek aplikti ar iedzīvotāja ienākuma nodokli. Ņemot vērā iepriekš minēto, var secināt, ka civilā eksperta piemaksai ir kompensācijas raksturs, lai kompensētu civilā eksperta izdevumus, kas tam rodas starptautiskās misijas laikā (piemēram, par ēdināšanu, dažādiem pakalpojumiem). Līdz ar to pēc savas būtības civilā eksperta piemaksa ir pielīdzināma dienas naudai. Ņemot vērā, ka civilā eksperta piemaksas mērķis nav precīzi noregulēts noteikumos Nr.35, tas var radīt dažādas interpretācijas par šīs piemaksas nozīmi.  Ņemot vērā iepriekš minētos apsvērumus, Ārlietu ministrija izstrādāja Ministru kabineta noteikumu projektu „Grozījumi Ministru kabineta 2009.gada 13.janvāra noteikumos Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” (turpmāk – noteikumu projekts), lai precizētu noteikumos Nr.35 ietverto regulējumu, it īpaši novēršot minētās pretrunas un iespējamās interpretācijas.  Saskaņā ar noteikumu projektu tiek veikti šādi precizējumi noteikumos Nr.35:  1) noteikumu projekts precizē noteikumu Nr.35 14.punktu, precīzi nosakot gadījumus, kad civilā eksperta izdevumi tiek segti no Latvijas valsts budžeta līdzekļiem. Saskaņā ar noteikumu projektu noteikumu Nr.35 15., 16. un 17.punktā noteiktos izdevumus sedz, ja saskaņā ar starptautiskās misijas finansēšanas noteikumiem šo izdevumu segšana ir Latvijas Republikas pienākums. Ministru kabinets var lemt par šo noteikumu Nr.35 15., 16. un 17.punktā noteikto izdevumu pilnu vai daļēju segšanu, ja saskaņā ar starptautiskās misijas finansēšanas noteikumiem šo izdevumu segšana nav Latvijas Republikas pienākums, tomēr šādā gadījumā nevar segt tos izdevumus, kurus civilajam ekspertam sedz starptautiskā organizācija vai valsts, kura vada starptautisko misiju.  Analoģisks izmaksu segšanas mehānisms jau ir ietverts Latvijas Republikas normatīvajos aktos, piemēram, nosakot izmaksu segšanas kārtību valsts pārvaldes amatpersonām (darbiniekiem), kad tie pilda dienestu starptautiskajā organizācijā (Valsts un pašvaldību institūciju amatpersonu un darbinieku atlīdzības likuma 3.panta 6.4 daļa, kā arī Ministru kabineta 2011.gada 22.marta noteikumu Nr.219 11.punkts).  2) noteikumu projekts precizē noteikumu Nr.35 15. un 18.punktu, nosakot, ka civilā eksperta piemaksai ir kompensācijas raksturs un tā ir paredzēta, lai kompensētu papildus izdevumus, kas rodas starptautiskās misijas laikā.  3) noteikumu projekts precizē kārtību, kādā tiek pieņemts lēmums par atsevišķu izdevumu segšanu civilajam ekspertam. Saskaņā ar noteikumu projektu Ministru kabinets ar rīkojumu nosaka, kādi civilā eksperta izdevumi ir sedzami no Latvijas budžeta līdzekļiem. Pamatojoties uz Ministru kabineta rīkojumā noteikto, Ārlietu ministrija slēdz līgumu ar civilo ekspertu (noteikumu Nr.35 10.punkts), kurā ietver Ministru kabineta rīkojumā noteikto izmaksu segšanas pienākumu. Noteikumu projekts pieļauj, ka Ārlietu ministrija un civilais eksperts var vienoties arī par citu civilā eksperta izdevumu segšanu, ja tie ir nepieciešami civilā eksperta tiešo funkciju veikšanai vai drošības nodrošināšanai. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz potenciālajiem civilajiem ekspertiem, kas var būt gan valsts pārvaldes amatpersonas (darbinieki), gan privātpersonas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014. gads** | | Turpmākie trīs gadi (latos) | | |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | 0 |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekts tiešā veidā neparedz valsts budžeta izdevumu palielinājumu. Tieši otrādi, projekts vispārīgā veidā paredz iespējas samazināt valsts budžeta izdevumus, ja to pieļauj starptautiskās misijas finansēšanas noteikumi.  Papildus finansējumu var prasīt civilo ekspertu dalība starptautiskajā misijā, par ko saskaņā ar noteikumu Nr.35 7.punktu tiek pieņemts atsevišķs Ministru kabineta rīkojums. Šādā gadījumā ietekme uz valsts budžetu tiks aprēķināta šī rīkojuma sākotnējās ietekmes novērtējuma ziņojumā (anotācijā).  Starptautisko misiju biežumu, civilo ekspertu skaitu tajās un apmaksājamos izdevumus nav iespējams precīzi plānot. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Ārlietu ministrija, vai atbilstoši noteikumu Nr.35 21.punktam izvirzošā institūcija, to saskaņojot ar Ārlietu ministriju. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV., V., VI. sadaļa – projekts šīs jomas neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

07.04.2014. 14.30

1424

Uldis Mikuts 67016377;

uldis.mikuts@mfa.gov.lv